Tamacahut-a ″Tucbiḥt am udfel d ṣa n yikran″ « yura-t Arkat Mohand » tewwi-d ɣef yiwet n teqcict d tucbiḥt n ssifa, isem-is tucbiḥt d yelli-s n ugellid, yemma-s temmut ma d babas iɛawed zzwaǧ. Tameṭṭut-is d timzuxit d tamzengert n ccbaḥa d acu kan d taseḥḥart, tesseḥḥer lemri-s akken ad as-d-yini anta tameṭṭut i ccebḥen di ddunit, yettara-as-d d akken d nettat, maca tif-itt. Tucbiḥt am udfel daymi i tt-tekrah, tessuter seg yiwen gar iqeddacen-is akken ad t-ineɣ, maca argaz-nni tɣaḍ-it ihar acu ara yexdem, dɣa yesserwel-itt, terwel akkin i teẓgi armi telḥeq ɣer yiwet n texxamt imelḥen yerna d tamecṭuḥt, ayen yellan daxel akk d amecṭuḥ. Iɣleb-itt yiḍes dɣa teṭṭes asmi i d-tukki tufa-d zzin-as-d ṣan yikran tules-asen ayen yeḍran yid-s, qeblen ad tili yid-sen, yerna ferḥen-yis.